На дзяржаўных пасадах, дзе сапраўды прымаюцца рашэнні, жанчынаў вельмі мала. З 24 міністэрскіх пасадаў у Беларусі 22 займаюць мужчыны. Дзве жанчыны-міністры ўзначальваюць міністэрствы сферы паслугаў: Мар’яна Шчоткіна з’яўляецца міністрам працы і сацыяльнай абароны, а Лілія Ананіч узначальвае Міністэрства інфармацыі. Сярод губернатараў у рэгіёнах жанчынаў няма. Яны звычайна займаюць ніжэйшы і сярэдні ўзровень кіравання, але толькі нешматлікія дасягаюць вышэйшых кіраўнічых пасадаў ў галіне адукацыі або прамысловасці.